**Θεματικός Κύκλος**

**«Ευρωπαϊκές** **Πολιτικές και Θεσμοί για το νησιωτικό χώρο του Αιγαίου»**

Ιανουάριος 2015 – Μάρτιος 2015

**Δελτίο Τύπου**

Το Πανεπιστήμιο Αιγαίου στο πλαίσιο του έργου «Το Πανεπιστήμιο Αιγαίου, βασικός παράγοντας για την οικονομική και κοινωνική ανάπτυξη του Αιγαιοπελαγίτικου χώρου – “Πολυνησιωτικότητα”» μέσω της Δράσης 4: «Εκπαίδευση και Υποστήριξη στις τοπικές κοινωνίες» διοργανώνει Θεματικό Κύκλο Επιμορφωτικών Προγραμμάτων με θέμα **«Ευρωπαϊκές Πολιτικές και Θεσμοί για το νησιωτικό χώρο του Αιγαίου**». Το πρόγραμμα θα υλοποιηθεί στην **πόλη της Σύρου**,στις ακόλουθες ημερομηνίες:

* 31 Ιανουαρίου – 1 Φεβρουαρίου 2015
* 6-7 Φεβρουαρίου 2015
* 27-28 Φεβρουαρίου 2015
* 13-14 Μαρτίου 2015

**Στόχος του προγράμματος** είναι να προσφέρει στους συμμετέχοντες πρακτικές γνώσεις σε σχέση με την ευρωπαϊκή διακυβέρνηση και τις πολιτικές της ΕΕ που είναι ιδιαίτερα σημαντικές για την ανάπτυξη των περιφερειών του Αιγαίου. Στο πλαίσιο του Θεματικού Κύκλου θα εξεταστούν ειδικότερα οι πολιτικές για την ενέργεια, τις μεταφορές, τις υποδομές, την επιχειρηματικότητα-καινοτομία και τη μετανάστευση.

**Το Επιμορφωτικό Πρόγραμμα απευθύνεται** σε όλους τους πολίτες της τοπικής κοινωνίας της Σύρου και στο σύνολο των φορέων που εμπλέκονται στο σχεδιασμό και την υλοποίηση πολιτικών για τη νησιωτική ανάπτυξη, όπως στελέχη της Τοπικής Αυτοδιοίκησης, τοπικοί επιχειρηματίες, κοινωνικοί και οικονομικοί εταίροι, στελέχη αναπτυξιακών εταιρειών, ΜΚΟ, αλλά και σε επιστήμονες/ερευνητές, μέλη ΔΕΠ, υποψήφιους διδάκτορες, προπτυχιακούς και μεταπτυχιακούς φοιτητές.

Οι θεματικές που θα παρουσιαστούν και θα συζητηθούν στο πλαίσιο του Προγράμματος είναι οι ακόλουθες:

* Ο ρόλος της τοπικής και περιφερειακής διοίκησης στο θεσμικό και πολιτικό σύστημα της Ευρωπαϊκής Ένωσης.
* Θεσμικές, οικονομικές και πολιτικές διαστάσεις των πολιτικών για την ενέργεια, τις υποδομές και τις μεταφορές.
* Ο ρόλος της ΕΕ στην ενεργειακή ασφάλεια των νήσων, ενεργειακή αποδοτικότητα, πράσινη ανάπτυξη και επιδοτήσεις.
* Επιχειρηματικότητα και καινοτομία στο νησιωτικό χώρο του Αιγαίου: υφιστάμενη κατάσταση και προοπτικές
* Προτεραιότητες, εργαλεία και δράσεις του νέου ΕΣΠΑ (2014-2020) για την προώθηση της επιχειρηματικότητας και της καινοτομίας
* Η Ευρωπαϊκή και Ελληνική Πολιτική για τη Μετανάστευση: θεσμικές διαστάσεις, υφιστάμενες πρακτικές και προβλήματα
* Οι μεταναστευτικές ροές στον αιγαιακό χώρο: προβλήματα και προοπτικές οικονομικής ανάπτυξης

Πληροφορίες, ωρολόγιο πρόγραμμα και αίτηση συμμετοχής, θα βρείτε στο σύνδεσμο:

<http://action4learning.aegean.gr/program_details.asp?id=190>

**Εισηγητές:**

* Παναγιώτης Γρηγορίου, Καθηγητής/Κοσμήτορας Σχολής Κοινωνικών Επιστημών Πανεπιστημίου Αιγαίου
* Νικόλαος Φαραντούρης, Αναπληρωτής Καθηγητής Τμήματος Διεθνών και Ευρωπαϊκών Σπουδών Πανεπιστημίου Πειραιά
* Γιώργος Ανδρέου, Λέκτορας Σχολής Οικονομικών & Πολιτικών Επιστημών Τμήματος Πολιτικών Επιστημών Αριστοτελείου Πανεπιστημίου Θεσσαλονίκης
* Γιάννης Γαλαριώτης, Μεταδιδακτορικός Ερευνητής στο Τμήμα Διεθνών και Ευρωπαϊκών Οικονομικών Σπουδών Οικονομικού Πανεπιστημίου Αθηνών

Στους συμμετέχοντες θα χορηγηθούν βεβαιώσεις παρακολούθησης.

**Επικοινωνία –Πληροφορίες**

Απόστολος Καΐλης, Τοπικός συνεργάτης Δράσης 4, Τηλ: 22810-97024